
A tolperizon glutamát-felszabadulást gátló hatásmechanizmusának feltárása

Bevezetés: A tolperizon egy centrális hatású izomrelaxáns, melyrõl kutatócsoportunk korábban kimutatta, hogy képes befolyásolni a nociceptív neurotranszmissziót is. Pontos hatásmechanizmusa nem ismert, azonban már kimutatták feszültségfüggõ nátrium- és kalciumcsatornákra gyakorolt gátló hatását. Vizsgálataink célja a tolperizon hatására kialakuló szinaptikus glutamát-felszabadulás csökkenés mechanizmusának megismerése volt.
Módszerek: A tolperizon hatását a 4-aminopiridin, illetve magas KCl koncentráció kiváltotta glutamát-felszabadulásra
patkány agyi szinaptoszómákon vizsgáltuk. A felszabadult glutamát mennyiségét az intézetünkben korábban kidolgozott
kapilláris elektroforézis-lézer indukálta fluoreszencia detektálás módszerrel határoztuk meg. A tolperizon hatását összehasonlítottuk ismert nátrium-, és kalciumcsatorna-gátlók, valamint alfa-2 adrenerg receptor agonista hatásával.
Eredmények: A tolperizon a 4-aminopiridin indukálta, nátriumcsatorna-függõ glutamát-felszabadulást koncentrációfüggõ módon gátolta. Már 40 μM koncentráció esetén észlelhetõ volt szignifikáns, 55%-os gátlás, mely 400 μM koncentrációban 80%-ig fokozódott. Ez a hatás hasonló volt az ismert feszültségfüggõ nátriumcsatorna-gátlóknál tapasztaltakhoz.
A KCl által kiváltott, nagyrészt nátriumcsatorna-független glutamát-felszabadulást a tolperizon csak egy nagyságrenddel nagyobb koncentrációban volt képes gátolni. Az alfa-2 agonista klonidin szintén szignifikánsan csökkentette a szinaptikus glutamát-felszabadulást, mely hatást alfa-2 antagonista idazoxan egyidejû alkalmazása kivédett. A tolperizon gátló hatása ugyanakkor idazoxan jelenlétében is megtartottnak bizonyult.
Megbeszélés: Eredményeink arra utalnak, hogy a tolperizon glutamát-felszabadulást gátló hatásában a feszültségfüggõ nátriumcsatornák gátlása játszik kiemelkedõ szerepet, a kalciumcsatorna blokkoló hatás csak a terápiás szintet meghaladó koncentrációk esetén válik jelentõssé. A vegyület alfa-2 agonista hatással nem rendelkezik.

